

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

|  |
| --- |
| **ĮSAKYMAS****DĖL ŠILALĖS RAJONO SAVIVALDYBĖS EKSTREMALIŲJŲ SITUACIJŲ 2018-2020 METŲ PREVENCINIŲ PRIEMONIŲ PLANO PATVIRTINIMO** |

2018 m. kovo 5 d. Nr. DĮV-296

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinės saugos įstatymo 14 straipsnio 16 punktu, Ekstremaliųjų situacijų prevencijos vykdymo tvarkos aprašo, patvirtinto Lietuvos Respublikos Vyriausybės 2010 m. liepos 14 d. nutarimu Nr. 1028 „Dėl Ekstremaliųjų situacijų prevencijos vykdymo tvarkos aprašo patvirtinimo“, 8.1 papunkčiu:

1. T v i r t i n u Šilalės rajono savivaldybės ekstremaliųjų situacijų 2018-2020 metų prevencijos priemonių planą (pridedama).
2. P a v e d u paskelbti šį įsakymą Šilalės rajono savivaldybės svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius Raimundas Vaitiekus

PATVIRTINTA

Šilalės rajono savivaldybės

administracijos direktoriaus

2018 m. kovo 5 d.

įsakymu Nr. DĮV-296

**ŠILALĖS RAJONO SAVIVALDYBĖS EKSTREMALIŲJŲ SITUACIJŲ**

 **2018-2020 METŲ prevenciJOS priemonių PLANAS**

| Eil.Nr. | Priemonės pavadinimas | Vykdymo laikotarpis (metais),įgyvendinimo terminas | Atsakingivykdytojai | Tikslas |
| --- | --- | --- | --- | --- |
| 2018 metai | 2019 metai | 2020 metai |
| 1 | 2 | 3 | 4 | 5 | 6 | 7 |
| **CIVILINĖS SAUGOS PARENGTIS SAVIVALDYBĖJE:** |
|  | Informacijos bei duomenų apie buvusius ekstremaliuosius įvykius ar ekstremalias situacijas kaupimas ir analizė | Sausis – vasaris | Sausis – vasaris | Sausis – vasaris | Savivaldybės civilinės saugos specialistas | Detali įvykusių ekstremalių įvykių/situacijų analizė |
|  | Tikslinti savivaldybės galimų pavojų ir rizikos analizę | Vasaris – birželis | Vasaris – birželis | Vasaris – birželis | Savivaldybės civilinės saugos specialistas | Pasiruošti išvengti ekstremaliųjų situacijų (įvykių) |
|  | Savivaldybės galimų pavojų ir ekstremaliųjų situacijų rizikos analizės tikslinimas | Sausis – vasaris | Sausis – vasaris | Sausis – vasaris | Savivaldybės civilinės saugos specialistas | Patikslinti rizikos analizę, pasiruošti galimiems ekstremaliems įvykiams (situacijoms) |
|  | Kolektyvinės apsaugos statinių poreikio savivaldybėje nustatymas | Iki gegužės 1 d.  | Iki gegužės 1 d. | Iki gegužės 1 d. | Savivaldybės civilinės saugos specialistas | Perskaičiuoti kolektyvinės apsaugos statinių poreikį |
|  | Patikslinti Savivaldybės ESK ir ESOC personalinę sudėtį | Iki birželio 1 d. | Iki birželio 1 d. | Iki birželio 1 d. | Savivaldybės civilinės saugos specialistas | Patikslinti ESK ir ESOC personalinę sudėtį |
|  | Parengti savivaldybės gyventojų civilinės saugos švietimo renginių metinį grafiką ir vykdyti numatytas priemones | Sausis, pagal švietimo grafiką | Sausis, pagal švietimo grafiką | Sausis, pagal švietimo grafiką | Savivaldybės civilinės saugos specialistas | Supažindinti gyventojus su gresiančiais pavojais, suteikti žinias, kaip elgtis ekstremalioje situacijoje |
|  | Tikslinti tarpusavio pagalbos planus  | Rugpjūtis – rugsėjis | Rugpjūtis – rugsėjis | Rugpjūtis – rugsėjis | Savivaldybės civilinės saugos specialistas | Patikslinti turimus materialinius išteklius |
|  | Organizuoti savivaldybės lygio civilinės saugos pratybas | IV ketvirtis | IV ketvirtis | IV ketvirtis | Savivaldybės administracijos direktorius, civilinės saugos specialistas | Tobulinami CS sistemos tarnybų gebėjimus reaguoti į kilusias ar gresiančias ekstremaliąsias situacijas, patikrinti savivaldybės ESVP veiksmingumą |
|  | Vykdyti ūkio subjektų ir kitų įstaigų civilinės saugos būklės patikrinimus | Kasmet pagal atskirą planą | Kasmet pagal atskirą planą | Kasmet pagal atskirą planą | Civilinės saugos specialistas | Atlikti kontrolę, kaip ūkio subjektai yra pasiruošę vykdyti civilinės saugos uždavinius |
|  | Patikslinti ūkio subjektų ir įstaigų vadovų, ar atsakingų asmenų už civilinės saugos būklę, kurie turi mokytis CS kursuose, pagal nustatytas klausytojų kategorijas, sąrašus | I ketvirtis | I ketvirtis | I ketvirtis | Civilinės saugos specialistas | Patobulinti vadovų ir atsakingų už civiline saugą asmenų gebėjimus ir žinias |
|  | Vykdyti perspėjimo sistemos priežiūros darbus, teikti informaciją Tauragės APGV | Pagal PS priežiūros grafiką | Pagal PS priežiūros grafiką | Pagal PS priežiūros grafiką | Civilinės saugos specialistas su sirenas prižiūrinčia įmone | Užtikrinti perspėjimo ir informavimo sistemos parengtį siekiant perspėti ir informuoti gyventojus apie gresiančią (įvykusią) ekstremaliąją situaciją |
|  | Patikrinti perspėjimo sistemos veikimą įjungiant elektros sirenas | 2 kartus per metus pagal PAGD prie VRM patvirtintą grafiką | 2 kartus per metus pagal PAGD prie VRM patvirtintą grafiką | 2 kartus per metus pagal PAGD patvirtintą grafiką | Civilinės saugos specialistas su sirenas prižiūrinčia įmone | Patikrinti, ar tinkamai pasirengta gyventojų perspėjimui |
|  | Teikti metodinę pagalbą institucijoms, ūkio subjektams ir įstaigoms CS klausimais | Pagal poreikį | Pagal poreikį | Pagal poreikį | Civilinės saugos specialistas | Tinkamai pasirengti ekstremalioms situacijoms |
| **PAVOJINGI RADINIAI (SPROGMENYS):** |
|  | Rinkti informaciją apie užterštas likusiais nuo karo sprogmenimis teritorijas, teikti informaciją Lietuvos kariuomenei | Nuolat | Nuolat | Nuolat | Civilinės saugos specialistas | Nustatyti teritorijas, kuriose gali būti nuo karo likusių spregmenų |
| **PAVOJINGOS UŽKREČIAMOS LIGOS:** |
|  | Rengti ir teikti informaciją gyventojams apie priemones, kurias reikėtų naudoti ligų epidemijų metu, siekiant apsisaugoti nuo susirgimų | Pagal poreikį | Pagal poreikį | Pagal poreikį | Savivaldybės administracija, savivaldybės gydytojas, Tauragės visuomenės sveikatos centro Šilalės skyrius | Informuoti gyventojus apie susirgimo galimybę ir gydymą |
|  | Organizuoti savivaldybės gripo ir ūminių viršutinių kvėpavimo takų infekcijų epidemiologinės priežiūros ir prevencijos priemonių plano įgyvendinimą | Pagal plane numatytus terminus | Pagal plane numatytus terminus | Pagal plane numatytus terminus | Savivaldybės gydytojas, Tauragės visuomenės sveikatos centro Šilalės skyriaus specialistai | Sumažinti gripo komplikacijų skaičių |
|  | Organizuoti savivaldybės žmonių užkrečiamųjų ligų profilaktikos ir kontrolės organizacinių priemonių plano įgyvendinimą  | Pagal plane numatytus terminus | Pagal plane numatytus terminus | Pagal plane numatytus terminus | Savivaldybės gydytojas, Tauragės visuomenės sveikatos centro Šilalės skyriaus specialistai | Sumažinti gyventojų sergamumą |
| **VANDENS TARŠA:** |
|  | Stebėti vandens kokybę telkiniuose, kuriuose maudosi savivaldybės gyventojai  | Maudymosi sezono metu | Maudymosi sezono metu | Maudymosi sezono metu | Savivaldybės gydytojas, Tauragės visuomenės sveikatos centro Šilalės skyriaus specialistai | Išvengti užkrečiamų ligų, pagerinti gyventojų saugumo jausmą |
|  | Teikti informaciją gyventojams apie vandens kokybės rodiklius telkiniuose savivaldybės interneto svetainėje, žiniasklaidos priemonėse | Maudymosi sezono metu | Maudymosi sezono metu | Maudymosisezono metu | Savivaldybės gydytojas, Tauragės visuomenės sveikatos centro Šilalės skyriaus specialistai | užtikrinti gyventojų saugumo jausmą |
| **GAMTINIAI IR KITI GAISRAI (MIŠKUOSE, PIEVOSE):**  |
|  | Inicijuoti savivaldybės ESK posėdį dėl pasirengimo galimiems miškų gaisrams, sausos žolės deginimui ir organizuoti priimtų nutarimų įgyvendinimą | I ketvirtis | I ketvirtis | I ketvirtis | Savivaldybės administracijos direktorius, civilinės saugos specialistas | Numatyti priemones galimiems pavojams išvengti  |
|  | Teikti informaciją gyventojams apie gaisrų (gamtinių, pastatų) pavojų, jų padarinius bei šių gaisrų prevencijos priemones, priminti apie administracinę atsakomybę už gaisrinės saugos reikalavimų nesilaikymą | Pagal švietimo grafiką | Pagal švietimo grafiką | Pagal švietimo grafiką | Civilinės saugos specialistas, savivaldybės priešgaisrinė tarnyba | išvengti žmonių aukų gaisrų metu, ugdyti gyventojų atsakingumą |

**Santrumpos**: CS – civilinė sauga; ESK – ekstremalių situacijų komisija; ESOC – ekstremaliųjų situacijų operacijų centras; ES – ekstremali situacija; EĮ – ekstremalusis įvykis; Tauragės APGV – Tauragės apskrities priešgaisrinė gelbėjimo valdyba; PAGD prie VRM – Priešgaisrinės apsaugos ir gelbėjimo departamentas prie Vidaus reikalų ministerijos; GPS – gyventojų perspėjimo sistema; ESVP – ekstremaliųjų situacijų valdymo planas.

\_\_\_\_\_\_\_\_\_\_\_\_\_\_